**OSNOVNA ŠKOLA BRAĆE RADIĆA, Bračević**

**Povjerenstvo za vrednovanje kandidata za zapošljavanje**

KLASA: 112-01/22-04/03

URBROJ: 2181-329-11-22-11

U Bračeviću, 07. studenog 2022. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, br. 87/08., 86/09.,92/10., 105/10.,16/12., 86/12., 94/13., 152/14., 7/17., 68/18. i 98/19, 64/20) i članka 16. Pravilnika o postupku zapošljavanja te procjeni i vrednovanju kandidata za zapošljavanje u OŠ braće Radića, Bračević, Povjerenstvo za procjenu i vrednovanje kandidata za zapošljavanje (u daljnjem tekstu Povjerenstvo) upućuje

**POZIV**

**NA TESTIRANJE I VREDNOVANJE**

kandidatima koji ispunjavaju uvjete iz natječajaza radno mjesto **UČITELJA/ICE ENGLESKOG JEZIKA** na određeno puno radno vrijeme, koji je objavljen dana 18. listopada 2022. godine (KLASA: 112-01/22-04/03, URBROJ: 2181-329-01-22-01) na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ braće Radića, Bračević, i koji su pravodobno dostavili svu traženu dokumentaciju uz prijavu na natječaj.

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi braće Radića, Bračević, obavit će se pisano testiranje i vrednovanje kandidata.

Testiranje i vrednovanje provest će se s kandidatima koji ispunjavaju uvjete natječaja, a o čemu će, zbog zaštite osobnih podataka, biti obaviješteni elektroničkim putem na e-mail adresu naznačenu u prijavi na natječaj.

Pisano testiranje kandidata održat će se dana 15. studenog 2022. godine, s početkom u 10 sati 15 minuta u Osnovnoj školi braće Radića, Bračević, u učionici broj 3.

Ako kandidat ne pristupi testiranju, smatra se da je povukao prijavu na natječaj.

**SADRŽAJ I NAČIN TESTIRANJA, PRAVNI I DRUGI IZVORI**

**ZA PRIPREMANJE KANDIDATA ZA TESTIRANJE**

Kandidati su dužni predočiti osobnu iskaznicu ili drugu identifikacijsku javnu ispravu na temelju koje se utvrđuje identitet kandidata. Molimo kandidate da se po dolasku na testiranje pridržavaju svih trenutno važećih epidemioloških mjera te da ponesu vlastitu kemijsku olovku.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta, Povjerenstvo će podijeliti testove kandidatima. Po zaprimanju testa kandidat je dužan upisati ime i prezime na za to označenom mjestu. Test se piše isključivo kemijskom olovkom, a sadrži 4 pitanja. Svako pitanje može biti vrednovano od 0 do 5 bodova.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje odvija i

- razgovarati s ostalim kandidatima.

Predviđeno vrijeme pismenog testiranja je 45 minuta.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata. Maksimalan broj bodova koji kandidat može ostvariti jest 13 bodova.

Nakon provedenog testiranja Povjerenstvo utvrđuje rang listu kandidata prema ukupnom broju bodova. Povjerenstvo dostavlja ravnateljici Škole pisano izvješće o provedenom postupku s priloženom rang listom na temelju koje ravnateljica poziva na razgovor tri najbolje bodovana rezultata. Prema članku 23. Pravilnik o postupku zapošljavanja te procjeni i vrednovanju kandidata za zapošljavanje ako jedan od kandidata ostvaruje pravo prednosti pri zapošljavanju prema posebnom zakonu i najbolje je rangirani kandidat, odnosno ima isti najveći broj bodova kao i drugi kandidat odnosno kandidati, ravnateljica je obvezna za toga kandidata zatražiti prethodnu suglasnost Školskog odbora za zasnivanje radnog odnosa. Ako dva najbolje rangirana kandidata ostvaruju pravo prednosti pri zapošljavanju prema posebnom zakonu, ravnateljica odlučuje za kojega će kandidata zatražiti prethodnu suglasnost Školskog odbora za zasnivanje radnog odnosa.

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20)

2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21)

3. Kurikulum za nastavni predmet Engleski jezik (NN 7/2019)

Poziv kandidatima na testiranje i vrednovanje koje uključuje i sadržaj i način testiranja, pravne i druge izvore za pripremanje kandidata za testiranje Povjerenstvo će objaviti 07.studenog 2022. godine na mrežnoj stranici Osnovne škole braće Radića, Bračević (<http://www.os-brace-radica-bracevic.skole.hr/>).

**Povjerenstvo za vrednovanje kandidata za zapošljavanje**

Dostaviti:

1. Kandidatima po natječaju, putem elektroničke pošte
2. Pismohrana, ovdje